जिला मजिस्ट्रेट बी एन सिंह के निर्देशन पर केबल ऑपरेटर पर बकाया जमा कराने की कार्रवाई के लिए मनोरंजन कर विभाग ने सख्त कार्रवाई की है। जिला मनोरंजन कर अधिकारी जेपी चंद्र बताया कि सुत्याना- हबीबपुर स्थित करतार केबल नेटवर्क पर बकाया रुपया 6,16,163 तथा ग्रेटर नोएडा में एच्छर स्थित आर बी नेटवर्क पर बकाए रुपया 75,061 को जमा कराने के लिए एमएसओ इंडियन नेट काम के ऑफिस से दोनों नेटवर्क के सेट टॉप बॉक्सो को सिस्टम से ऑफ़ करा कर नेटवर्क को बंद कराया गया। दोनों नेटवर्क को 17 सितम्बर को दिए गए नोटिस में निर्देशित किया गया था कि यदि 1 सप्ताह के अंदर बकाया मनोरंजन कर राजकोष में जमा नहीं किया गया तो उनके नेटवर्क को बंद करा दिया जाएगा। केबल ऑपरेटरों द्वारा निर्धारित अवधि में जमा न किए जाने की दशा में उक्त सख्त कार्रवाई की गई। जिला मनोरंजन कर अधिकारी ने इस संबंध में यह भी बताया है कि केबल ऑपरेटर आर बी नेटवर्क के द्वारा अपने बकाए की धनराशि आज कार्यालय में जमा करा दी गई है।